《次韵答李亮侯寓文康梁公祠左见怀之作》
明代·何其伟

栖遁山门拥薜萝，旧游离索怅怀多。珠投皛皛回霄汉，藻思纚纚绚绮疏。

相府居停连数武，通家义重一相过。留宾愧我无鸡黍，兴尽平原奈尔何。

作者简介：何其伟，字丽充，号玄洲，番禺人。明嘉靖至天启时人。约卒于明熹宗天启五年（一六二五），年七十二。曾在广西陆川县任官。何其伟诗以天启富春令何其伟子所镌明天启版《鷇音集》（香港中文大学图书馆馆藏孤本）为底本。